《董虞臣辰溪八景为赋其二 其二 猛峒新庄》
明代·顾清

桃花不记武陵源，峒里人间别有天。罨画溪山明白昼，接云禾黍自丰年。

前冈饮犊逢巢父，别浦移舟渡辋川。问著主人无一事，久抛金甲事春田。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。